stanford-oval/wikipedia huggingface dataset:
แอร์บัส เอ321
รุ่น > เอ321-200

ในปี 1995 แอร์บัสเริ่มพัฒนาเอ321-200 ที่มีน้ำหนักมากขึ้นและพิสัยการบินมากขึ้น เพื่อให้สามารถทำการบินข้ามประเทศของสหรัฐได้ โดยแอร์บัสได้เลือกใช้เครื่องยนต์ที่มีแรงดันมากกว่า (วี2533-เอ5 หรือ ซีเอฟเอ็ม56-5B3) ปรับปรุงโครงสร้าง และเพิ่มตัวเลือกในการติดตั้งถังเชื้อเพลิงขนาด 2,990-ลิตร (790-US-gallon) เพิ่มเติมหนึ่งหรือสองถังใต้ท้องเครื่อง ถังเชื้อเพลิงเพิ่มเติมนี้เพิ่มความจุเชื้อเพลิงเป็น 30,030-ลิตร (7,930-US-gallon) การดัดแปลงนี้ทำให้รุ่น-200 มีน้ำหนักขึ้นบินสูงสุดเพิ่มขึ้นเป็น 93,000 กิโลกรัม (205,000 ปอนด์) แอร์บัส เอ321-200 ทำการบินครั้งแรกในเดือนธันวาคม ค.ศ. 1996 และเข้าประจำการกับโมนาร์กแอร์ไลน์ในเดือนเมษายน ค.ศ. 1997  รุ่น -200 แข่งขันกับโบอิง757-200และโบอิง737-900/900อีอาร์เป็นหลัก
รุ่น > เอ321นีโอ

บทความหลัก: แอร์บัส เอ321นีโอ
เอ321นีโอเป็นรุ่นที่ลำตัวยาวของเครื่องบินเอ320นีโอ ที่มีพิสัยการบินเพิ่มขึ้นจากรุ่นเดิม 500 ไมล์ทะเล (930 กิโลเมตร; 580 ไมล์)และมีการปรับปรุงประสิทธิภาพการเผาผลาญเชื้อเพลิงถึง 15% ด้วยตัวเลือกเครื่องยนต์ซีเอฟเอ็ม ลีปหรือพีดับเบิลยู1100จี แอร์บัสเปิดตัวโครงการพัฒนานี้ในปี 2010 ทำการบินครั้งแรกในวันที่ 9 กุมภาพันธ์ ค.ศ. 2016 ได้รับการรับรองในวันที่ 15 ธันวาคม ค.ศ.2016 และเริ่มดำเนินงานกับเวอร์จินอเมริกาในเดือนพฤษภาคม ค.ศ. 2017 เอ321นีโอมีคู่แข่งสำคัญ คือ โบอิง 737 แมกซ์ 9 และ 737 แมกซ์ 10
รุ่น > เอ321นีโอ > เอ321 แอลอาร์

บทความหลัก: แอร์บัส เอ321นีโอ § เอ321 แอลอาร์
ในเดือนตุลาคม ค.ศ. 2014 แอร์บัสเริ่มหาตลาดสำหรับรุ่นพิสัยไกลที่มีน้ำหนักขึ้นบินสูงสุด 97 ตัน (214,000 ปอนด์) พร้อมกับถังเชื้อเพลิงเพิ่มเติมสามถัง เพื่อให้มีพิสัยการบินเพิ่มขึ้น 100 ไมล์ทะเล (190 กิโลเมตร; 120 ไมล์) ซึ่งมากกว่าโบอิง 757-200 แอร์บัสเปิดตัวเอ321 แอลอาร์ (LR; Long Range) ในวันที่ 13 มกราคม ค.ศ. 2015 โดยมีพิสัยการบิน 4,000 ไมล์ทะเล (7,400 กิโลเมตร; 4,600 ไมล์) พร้อมความจุผู้โดยสาร 206 ที่นั่งในการจัดเรียงสองชั้นโดยสาร เอ32 แอลอาร์ทำการบินเที่ยวบินแรกในวันที่ 31 มกราคม ค.ศ. 2018 แอร์บัสได้ประกาศการรับรองเครื่องบินในวันที่ 2 ตุลาคม ค.ศ. 2018 และเริ่มเข้าประจำการกับอาร์เคียในวันที่ 13 พฤศจิกายน ค.ศ. 2018
รุ่น > เอ321นีโอ > เอ321 เอกซ์แอลอาร์

บทความหลัก: แอร์บัส เอ321นีโอ § เอ321 เอกซ์แอลอาร์
แอร์บัสเริ่มศึกษาการพัฒนาเพิ่มน้ำหนักขึ้นบินสูงสุดของเอ321 แอลอาร์ในเดือนมกราคม ค.ศ. 2018 โดยในช่วงแรกเอ321 เอกซ์แอลอาร์ที่เสนอจะมีพิสัยการบินเพิ่มขึ้น 4,500 ไมล์ทะเล (8,300 กิโลเมตร; 5,200 ไมล์) และคาดว่าจะทำการบินครั้งแรกในปี 2019 และจะเข้าประจำการในปี 2021 หรือ 2022 และจะแข่งขันกับโบอิง เอ็นเอ็มเอ. ในเดือนพฤศจิกายน แอร์บัสเปิดเผยว่าเอ321 เอกซ์แอลอาร์ จะมีน้ำหนักขึ้นบินสูงสุดมากกว่า 100 ตัน (220,000 ปอนด์) และมีพิสัยการบินมากกว่าเอ321 แอลอาร์ถึง 700 ไมล์ทะเล (1,300 กิโลเมตร; 810 ไมล์) แอร์บัสเปิดตัวเอ321 เอกซ์แอลอาร์ อย่างเป็นทางการในงานปารีสแอร์โชว์เมื่อเดือนมิถุนายน ค.ศ. 2019 ซึ่งมีพิสัยการบินเพิ่มเติม 4,700 ไมล์ทะเล (8,700 กิโลเมตร; 5,400 ไมล์) รวมถึงถังเชื้อเพลิงบริเวณท้ายลำเพิ่มเติม และโครงสร้างล้อลงจอดที่แข็งแรงขึ้นเพื่อรองรับน้ำหนักขึ้นบินสูงสุดที่เพิ่มขึ้น 101 ตัน (223,000 ปอนด์) เอ321 เอกซ์แอลอาร์ ทำการบินครั้งแรกในเดือนมิถุนายน ค.ศ. 2022
รุ่น > การดัดแปลงสำหรับการขนส่งสินค้า

ถึงแอร์บัสไม่เคยผลิตแอร์บัส เอ321 สำหรับการขนส่งสินค้าโดยเฉพาะ แต่ก็มีการดัดแปลงสำหรับการขนส่งสินค้าเช่นกัน โดนเริ่มแรกแอร์บัสได้จัดตั้ง แอร์บัส เฟรตเตอร์ คอนเวอร์ชัน เกเอ็มเบฮา เพื่อดูแลในโครงการดัดแปลงนี้ แต่ก็ปิดตัวลงในปี 2011 โดยที่ไม่ได้ดัดแปลงเครื่องบินใดๆ
ในวันที่ 17 มิถุนายน ค.ศ. 2015 เอสทีแอโรสเปซได้ทำข้อตกลงกับแอร์บัสและ EFW เพื่อร่วมกันพัฒนาในโครงการการดัดแปลงเครื่องบินเอ320 และเอ321 สำหรับการขนส่งสินค้า (P2F; passenger-to-freighter) เครื่องบินต้นแบบลำแรกทำการบินเมื่อวันที่ 22 มกราคม ค.ศ. 2020 โดยแอร์บัส เอ321-200P2F ลำแรกได้ส่งมอบให้กับควอนตัสเฟรตในวันที่ 27 ตุลาคม ค.ศ. 2020
ไซน์ ดราโคเอวิเอชันเป็นอีกหนึ่งบริษัทที่ให้บริการดัดแปลงเครื่องบินสำหรับโครงการเอ321P2F iโดยเดิมคาดว่าเครื่องบินลำแรกจะสามารถทำการบินได้ในปี 2022
ในวันที่ 15 มีนาคม ค.ศ. 2022 ลุฟท์ฮันซ่าคาร์โกเริ่มให้บริการแอร์บัส เอ321F ซึ่งจะดำเนินการโดยลุฟท์ฮันซ่าซิตีไลน์
ผู้ให้บริการ

บทความหลัก: รายชื่อผู้ให้บริการเครื่องบินตระกูลแอร์บัส เอ320
ณ เดือนเมษายน ค.ศ. 2024 มีแอร์บัส เอ321 จำนวน 3,057 ลำ (รุ่นซีอีโอ 1,718 ลำและรุ่นนีโอ 1,339 ลำ) ให้บริการกับ 100 สายการบิน อเมริกันแอร์ไลน์และเดลตาแอร์ไลน์เป็นสองผู้ให้บริการเอ321 รายใหญ่ที่สุด โดยมีประจำการในฝูงบินทั้งหมด 298 และ 181 ลำตามลำดับ
ผู้ให้บริการ > คำสั่งซื้อและการส่งมอบ

| รุ่น | คำสั่งซื้อ> รวม | คำสั่งซื้อ> ยอดค้างส่งมอบ | การส่งมอบ> รวม | การส่งมอบ> 2024 | การส่งมอบ> 2023 | การส่งมอบ> 2022 | การส่งมอบ> 2021 | การส่งมอบ> 2020 | การส่งมอบ> 2019 | การส่งมอบ> 2018 | การส่งมอบ> 2017 | การส่งมอบ> 2016 | การส่งมอบ> 2015 | การส่งมอบ> 2014 | การส่งมอบ> 2013 | การส่งมอบ> 2012 | การส่งมอบ> 2011 | การส่งมอบ> 2010 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| เอ321ซีอีโอ | 1,784 | — | 1,784 | — | — | — | 22 | 9 | 38 | 99 | 183 | 222 | 184 | 150 | 102 | 83 | 66 | 51 |
| เอ321นีโอ | 6,331 | 4,992 | 1,339 | 91 | 317 | 264 | 199 | 178 | 168 | 102 | 20 | — | — | — | — | — | — | — |
| รวม | (8,115) | (4,992) | (3,123) | (91) | (317) | (264) | (221) | (187) | (206) | (201) | (203) | (222) | (184) | (150) | (102) | (83) | (66) | (51) |
| รุ่น | การส่งมอบ> 2009 | การส่งมอบ> 2008 | การส่งมอบ> 2007 | การส่งมอบ> 2006 | การส่งมอบ> 2005 | การส่งมอบ> 2004 | การส่งมอบ> 2003 | การส่งมอบ> 2002 | การส่งมอบ> 2001 | การส่งมอบ> 2000 | การส่งมอบ> 1999 | การส่งมอบ> 1998 | การส่งมอบ> 1997 | การส่งมอบ> 1996 | การส่งมอบ> 1995 | การส่งมอบ> 1994 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| เอ321ซีอีโอ | 87 | 66 | 51 | 30 | 17 | 35 | 33 | 35 | 49 | 28 | 33 | 35 | 22 | 16 | 22 | 16 |
เอ321นีโอ: —
| รวม | (87) | (66) | (51) | (30) | (17) | (35) | (33) | (35) | (49) | (28) | (33) | (35) | (22) | (16) | (22) | (16) |
ขเอมูลเมื่อเดือนเมษายน ค.ศ. 2024
อุบัติเหตุและอุบัติการณ์สำคัญ

ณ เดือนพฤษภาคม ค.ศ. 2024 ได้มีอุบัติเหตุและอุบัติการณ์ทางการบินที่เกี่ยวข้องกับแอร์บัส เอ321 ทั้งหมด 32  ครั้ง โดยหกครั้งส่งผลให้สูญเสียเครื่องบิน และส่งผลให้มีผู้เสียชีวิตทั้งหมด 377 ราย ณ เดือนสิงหาคม ค.ศ. 2019
ข้อมูลจำเพาะ

| รุ่น | เอ321 | เอ321นีโอ | เอ321แอลอาร์ | เอ321เอกซ์แอลอาร์ |
| --- | --- | --- | --- | --- |
นักบิน: สอง
| ที่นั่ง (การจัดเรียงสองชั้น) | 185 (16F  @ 36 นิ้ว, 169Y  @ 32 นิ้ว) | 206 (16J @ 36 นิ้ว + 190Y @ 30 นิ้ว) | 206 (16J @ 36 นิ้ว + 190Y @ 30 นิ้ว) | 206 (16J @ 36 นิ้ว + 190Y @ 30 นิ้ว) |
| การจัดเรียงที่นั่งสูงสุด | 220 | 240 @ 28 in | 240 @ 28 in | 240 @ 28 in |
ความจุสินค้า: 51.70 ลูกบาศก์เมตร (1,826 ลูกบาศก์ฟุต) / 10×LD3-45s
ความยาว: 44.51 เมตร (146 ฟุต)
ความยาวปีก: 35.80 เมตร (117 ฟุต 5 นิ้ว) 
ปีก: 122.4 ตารางเมตร (1,318 ตารางฟุต) ปีกทำมุม 25° กับลำตัวเครื่อง
ความสูง: 11.76 เมตร (38.6 ฟุต)
ลำตัวเครื่อง: 3.95 โดย 4.14 เมตร (13.0 โดย 13.6 ฟุต) กว้าง × สูง, ความยาวห้องโดยสาร 3.70 เมตร (12.1 ฟุต)
| น้ำหนักขึ้นบินสูงสุด | 93.5 ตัน (206,000 ปอนด์) | 93.5 ตัน (206,000 ปอนด์) | 97 ตัน (213,800 ปอนด์) | 101 ตัน (223,000 ปอนด์) |
| น้ำหนักบรรทุกสูงสุด | 25.3 ตัน (56,000 ปอนด์) | 25.5 ตัน (56,200 ปอนด์) | 25.5 ตัน (56,200 ปอนด์) | 25.5 ตัน (56,200 ปอนด์) |
| น้ำหนักเครื่องเปล่า | 48.5 ตัน (107,000 ปอนด์) | 50.1 ตัน (110,500 ปอนด์) | 50.1 ตัน (110,500 ปอนด์) | 50.1 ตัน (110,500 ปอนด์) |
| ความจุเชื้อเพลิง | 24,050–30,030 ลิตร (6,350–7,930 US gallon) | 23,490–29,474 ลิตร (6,205–7,786 US gallon) | 23,490–32,853 ลิตร (6,205–8,679 US gallon) | 32,940 ลิตร (8,700 US gallon) |
| เครื่องยนต์ (×2) | ซีเอฟเอ็ม56-5บี หรือ ไอเออี วี2500-เอ5 | ซีเอฟเอ็ม ลีป หรือ พีดับเบิลยู1100จี-เจเอ็ม | ซีเอฟเอ็ม ลีป หรือ พีดับเบิลยู1100จี-เจเอ็ม | ซีเอฟเอ็ม ลีป หรือ พีดับเบิลยู1100จี-เจเอ็ม |
| แรงผลักดัน (×2) | 133–142.34 กิโลนิวตัน (29,900–32,000 pound-force) | 143.05–147.28 กิโลนิวตัน (32,160–33,110 pound-force) | 143.05–147.28 กิโลนิวตัน (32,160–33,110 pound-force) | 143.05–147.28 กิโลนิวตัน (32,160–33,110 pound-force) |
ความเร็ว: ขณะบิน: มัค 0.78 (516 นอต; 956 กิโลเมตรต่อชั่วโมง; 594 ไมล์ต่อชั่วโมง) สูงสุด: มัค 0.82 (542 นอต; 1,005 กิโลเมตรต่อชั่วโมง; 624 ไมล์ต่อชั่วโมง)
เพดานบิน: 39,100–39,800 ฟุต (11,900–12,100 เมตร)
| พิสัยการบิน | 3,200 ไมล์ทะเล (5,930 กิโลเมตร; 3,680 ไมล์) | 3,500 ไมล์ทะเล (6,480 กิโลเมตร; 4,030 ไมล์) | 4,000 ไมล์ทะเล (7,410 กิโลเมตร; 4,600 ไมล์) | 4,700 ไมล์ทะเล (8,700 กิโลเมตร; 5,410 ไมล์) |
เครื่องบินที่ใกล้เคียงกัน > รุ่นที่ใกล้เคียงกัน

แอร์บัส เอ321นีโอ
เครื่องบินที่ใกล้เคียงกัน > เครื่องบินที่ใกล้เคียงกัน

โบอิง 737-900
โบอิง 737 แมกซ์ 10
โบอิง 757
เอียร์ครุต เอ็มซี-21
ตูโปเลฟ ตู-204
แหล่งข้อมูลอื่น

เว็บไซต์ทางการ
ปีกของเอ321 ซึ่งมีแฟลบแบบสองระดับ
บนเอ321 จะไม่มีทางออกฉุกเฉินเหนือปีก แต่จะมีการติดตั้งประตูประเภท 'C' ด้านหน้าและหลังปีกแทน   บนเอ321นีโอบางลำที่ใช้ห้องโดยสารเคบินเฟลกซ์จะยังคงมีทางออกฉุกเฉินเหนือปีก
เอ321นีโอจะใช้เครื่องยนต์ซีเอฟเอ็มลีปหรือพีดับเบิลยู1100จีที่ใหญ่กว่า ในภาพของเพลย์ใช้เครื่องยนต์ลีป
เอ321 แอลอาร์ของแอร์ทรานแซท
แอร์บัส เอ321P2F ของไททันแอร์เวย์
สำนักงานปลัดกระทรวงวัฒนธรรม

| --- | --- |
Office of Permanent Secretary, Ministry of Culture
ตราสัญลักษณ์
ภาพรวมสำนักงาน
ก่อตั้ง: 3 ตุลาคม พ.ศ. 2545; 22 ปีก่อน (2545-10-03)
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: เลขที่ 10 ถนนเทียมร่วมมิตร แขวงห้วยขวาง เขตห้วยขวาง กรุงเทพมหานคร 10310
บุคลากร: 5,086 คน (พ.ศ. 2564)
งบประมาณต่อปี: 2,566,319,200 บาท (พ.ศ. 2568)
ฝ่ายบริหารสำนักงาน: ประสพ เรียงเงิน, ปลัดกระทรวง โชติกา อัครกิจโสภากุล, รองปลัดกระทรวง รักชนก โคจรานนท์, รักษาการรองปลัดกระทรวง
ต้นสังกัดสำนักงาน: กระทรวงวัฒนธรรม
เว็บไซต์: เว็บไซต์อย่างเป็นทางการ
สำนักงานปลัดกระทรวงวัฒนธรรม  เป็นหน่วยงานกลางในการขับเคลื่อนนโยบายและยุทธศาสตร์ของกระทรวงวัฒนธรรม กำกับดูแลหน่วยงานระดับกรมในสังกัด  ตลอดจนนิเทศ ติดตาม และบังคับบัญชาสำนักงานวัฒนธรรมจังหวัดทั่วประเทศ
ประวัติ

วันที่ 12 มีนาคม 2495 มีการสถาปนากระทรวงวัฒนธรรมขึ้น โดยมีจอมพล ป. พิบูลสงคราม นายกรัฐมนตรีในขณะนั้นดำรงตำแหน่งรัฐมนตรีว่าการกระทรวงวัฒนธรรม และเมื่อมีการปรับเปลี่ยนรัฐบาลในเดือนกันยายน 2500 หม่อมหลวงปิ่น มาลากุล ได้รับโปรดเกล้าฯ ให้เป็นรัฐมนตรีว่าการกระทรวงวัฒนธรรม ถึงพุทธศักราช 2501 เกิดภาวะผันแปรทางการเมือง กระทรวงวัฒนธรรมถูกยุบ โดยลดฐานะเป็นกองวัฒนธรรม สังกัดสำนักงานปลัดกระทรวงศึกษาธิการและกรมการศาสนาตามลำดับ จนถึงพุทธศักราช 2522 จึงจัดตั้งสำนักงานคณะกรรมการวัฒนธรรมแห่งชาติขึ้น มีฐานะเทียบเท่ากรม
ต่อมารัฐบาลจึงได้สถาปนากระทรวงวัฒนธรรมขึ้นอีกครั้ง เมื่อวันที่ 3 ตุลาคม 2545 โดยมีภารกิจสำคัญครอบคลุมงานด้านศาสนา ศิลปะ และวัฒนธรรม
หน่วยงานส่วนกลาง > กลุ่มรายงานตรงปลัดกระทรวง

กลุ่มตรวจสอบภายในระดับกระทรวง
กลุ่มพัฒนาระบบบริหาร
ศูนย์ปฏิบัติการต่อต้านการทุจริต
ศูนย์ปฏิบัติการสื่อปลอดภัยและสร้างสรรค์แห่งชาติ 1765 สายด่วนวัฒนธรรม
ศูนย์ข้อมูลข่าวสารประจำกระทรวงวัฒนธรรม
หน่วยงานส่วนกลาง > กองกลาง

กลุ่มอำนวยการและประสานราชการ
กลุ่มบริหารงานบุคคล
กลุ่มสรรหาและทะเบียนประวัติ
กลุ่มพัฒนาบุคลากร
กลุ่มคลังและพัสดุ
กลุ่มส่งเสริมเครือข่ายและประสานราชการภูมิภาค
กลุ่มพัฒนาทุนทางวัฒนธรรม
กลุ่มบริหารงานอาคาร สถานที่และยานพาหนะ
หน่วยงานส่วนกลาง > กองยุทธศาสตร์และแผนงาน

ฝ่ายบริหารทั่วไป
กลุ่มพัฒนานโยบายและยุทธศาสตร์
กลุ่มแผนและงบประมาณ
กลุ่มเลขานุการคณะกรรมการวัฒนธรรมแห่งชาติ
กลุ่มเลขานุการคณะกรรมการภาพยนตร์และวีดิทัศน์แห่งชาติ
กลุ่มประชาสัมพันธ์
กลุ่มขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง (กลุ่ม ป.ย.ป.) ในกระทรวงวัฒนธรรม
หน่วยงานส่วนกลาง > กองการต่างประเทศ

ฝ่ายบริหารทั่วไป
กลุ่มความร่วมมือทวิภาคี
กลุ่มความร่วมมือพหุภาคี
กลุ่มพัฒนาข้อมูลและส่งเสริมเครือข่าย
กลุ่มความร่วมมืออาเซียน
หน่วยงานส่วนกลาง > กองเฝ้าระวังทางวัฒนธรรม

ฝ่ายบริหารทั่วไป
กลุ่มเฝ้าระวังทางวัฒนธรรมและเสริมสร้างภูมิคุ้มกันทางสังคม
กลุ่มพัฒนาสื่อปลอดภัยสร้างสรรค์
หน่วยงานส่วนกลาง > กองตรวจราชการ

ฝ่ายบริหารทั่วไป
กลุ่มประเมินผล
กลุ่มวางแผนและพัฒนาระบบการตรวจราชการ
กลุ่มรับเรื่องร้องเรียนและกิจการพิเศษ
หน่วยงานส่วนกลาง > ศูนย์เทคโนโลยีสารสนเทศและการสื่อสาร

ฝ่ายบริหารทั่วไป
กลุ่มวิจัยและพัฒนาสารสนเทศ
กลุ่มระบบฐานข้อมูล
กลุ่มบริหารเครือข่ายและบริการคอมพิวเตอร์
หน่วยงานส่วนกลาง > กองกฎหมาย

ฝ่ายบริหารงานทั่วไป
กลุ่มงานกฎหมายและระเบียบ
กลุ่มงานวินัย งานอุทธรณ์ งานร้องทุกข์และร้องเรียน
หน่วยงานส่วนกลาง > กองพิธีการศพที่ได้รับพระราชทาน

กลุ่มอำนวยการ
กลุ่มแผนและงบประมาณงานพิธี
กลุ่มติดตามและประเมินผลการปฏิบัติงานพิธี
กลุ่มฝึกอบรมการปฏิบัติงานพิธี
กลุ่มปฏิบัติพิธีการส่วนหน้า
กลุ่มพัสดุงานพิธี
กลุ่มบุคลากรงานพิธี
กลุ่มอำนวยการพิธีการศพที่ได้รับพระราชทานกรุงเทพมหานคร
หน่วยงานส่วนภูมิภาค > สำนักงานวัฒนธรรมจังหวัด

สำนักงานวัฒนธรรมจังหวัด เป็นส่วนราชการบริหารราชการส่วนภูมิภาค ตั้งอยู่ในทุกจังหวัดทั่วประเทศ มีหัวหน้าส่วนราชการเป็นข้าราชการพลเรือนสามัญ ประเภทอำนวยการ ระดับสูง (ยกเว้นจังหวัดบึงกาฬ ที่เป็นประเภทอำนวยการ ระดับต้น) ตำแหน่ง "วัฒนธรรมจังหวัด" แบ่งส่วนภายในสำนักงาน ดังนี้
ฝ่ายบริหารทั่วไป
กลุ่มส่งเสริมศาสนา ศิลปะ และวัฒนธรรม
กลุ่มยุทธศาสตร์ และเฝ้าระวังทางวัฒนธรรม
กลุ่มพิธีการศพที่ได้รับพระราชทาน
กลุ่มอำนวยการพิธีการศพที่ได้รับพระราชทานที่ ๑ - ๑๕ (เฉพาะจังหวัดนนทบุรี สิงห์บุรี เพชรบุรี ฉะเชิงเทรา ระยอง พิษณุโลก เชียงใหม่ พะเยา อุดรธานี ขอนแก่น นครราชสีมา อุบลราชธานี สุราษฎร์ธานี พังงา และสงขลา)
กลุ่มกิจการพิเศษ
สำนักงานวัฒนธรรมจังหวัด มีข้าราชการพลเรือนสามัญ ปฏิบัติราชการในระดับจังหวัด ส่วนใหญ่มีชื่อเรียกตำแหน่งว่า "นักวิชาการวัฒนธรรม"
สำนักงานวัฒนธรรมจังหวัด มีเครือข่ายศาสนา ศิลปะ และวัฒนธรรม เช่น สภาวัฒนธรรมจังหวัด สภาวัฒนธรรมอำเภอ สภาวัฒนธรรมตำบล สภาวัฒนธรรมชาติพันธุ์ สมาคมศิลปิน ชุมชนคุณธรรม (ชุมชนคุณธรรมน้อมนำหลักปรัชญาของเศรษฐกิจพอเพียง ขับเคลื่อนด้วพลุง "บวร" (วัด/ศาสนสถาน, บ้าน/ผู้นำชุมชน, โรงเรียน/สถานศึกษา/ราชการ) องค์กรคุณธรรม อำเภอคุณธรรม จังหวัดคุณธรรม เครือข่ายศาสนาทั้ง ๕ ศาสนา (พุทธ, ครีสต์, อิสลาม, พราหมณ์-ฮินดู, ซิกส์) ฯลฯ
แหล่งข้อมูลอื่น

สำนักงานปลัดกระทรวงวัฒนธรรม เก็บถาวร 2016-11-13 ที่ เวย์แบ็กแมชชีน
| ด ค กหน่วยงานในสังกัดและหน่วยงานภายใต้การกำกับดูแลของกระทรวงวัฒนธรรม |
| --- | --- | --- |
| กรม | สำนักงานรัฐมนตรี • สำนักงานปลัดกระทรวง • กรมส่งเสริมวัฒนธรรม • กรมการศาสนา • กรมศิลปากร • สำนักงานศิลปวัฒนธรรมร่วมสมัย • สถาบันบัณฑิตพัฒนศิลป์ |  |
| องค์การมหาชน | ศูนย์มานุษยวิทยาสิรินธร (องค์การมหาชน) • หอภาพยนตร์ (องค์การมหาชน) • ศูนย์คุณธรรม (องค์การมหาชน) |  |
หมวดหมู่
XXX

XXX อาจหมายถึง:
xXx (ภาพยนตร์), ภาพยนตร์โลดโผน ค.ศ. 2002 แสดงนำโดย วิน ดีเซล
XXX: เดอะเน็กเลเวล, ภาคต่อหนังแสดงนำโดย ไอซ์ คิวบ์
.xxx โดเมนระดับบนสุดสำหรับเว็บไซต์เกี่ยวกับเรื่องทางเพศ
XXX = เลข 30 ในระบบเลขโรมัน
xxx, เรตเอกซ์
เมื่อผมกับเธอ XXX - การ์ตูนญี่ปุ่น แต่งโดยไอ โมรินางะ
XXXโฮลิค - การ์ตูนญี่ปุ่น
โดมินิก โซโบสลอยี

| 0 | 1 | 2 | 3 |
| --- | --- | --- | --- |
 โซโบสลอยีกับเร็ดบุลซัลทซ์บวร์คใน ค.ศ. 2020
ข้อมูลส่วนตัว
ชื่อเต็ม:  โดมินิก โซโบสลอยี
วันเกิด:   (2000-10-25) 25 ตุลาคม ค.ศ. 2000 (24 ปี)
สถานที่เกิด:  เซแก็ชแฟเฮร์วาร์ ประเทศฮังการี
ส่วนสูง:  1.86 เมตร (6 ฟุต 1 นิ้ว)
ตำแหน่ง:  กองกลาง
ข้อมูลสโมสร
สโมสรปัจจุบัน:  ลิเวอร์พูล
หมายเลข:  8
สโมสรเยาวชน
2006–2007:  วิแดโอโตน
2007–2015:  เฟอนิกซ์โกลด์
2015–2016:  แอ็มเตกา บูดอแป็ชต์
2016–2017:  ลีเฟอริง
สโมสรอาชีพ*
| ปี |  ทีม |  ลงเล่น |  (ประตู) |
| 2017–2018 |  ลีเฟอริง |  42 |  (16) |
| 2018–2021 |  เร็ดบุลซัลทซ์บวร์ค |  56 |  (16) |
| 2021–2023 |  แอร์เบ ไลพ์ซิช |  62 |  (12) |
| 2023– |  ลิเวอร์พูล |  59 |  (8) |
ทีมชาติ‡
| 2016–2017 |  ฮังการี อายุไม่เกิน 17 ปี |  10 |  (3) |
| 2016–2018 |  ฮังการี อายุไม่เกิน 19 ปี |  5 |  (2) |
| 2017–2018 |  ฮังการี อายุไม่เกิน 21 ปี |  8 |  (2) |
| 2019– |  ฮังการี |  45 |  (12) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 2 พฤศจิกายน ค.ศ. 2024 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 23 มิถุนายน ค.ศ. 2024
โดมินิก โซโบสลอยี (ฮังการี: Dominik Szoboszlai, เสียงอ่านภาษาฮังการี: [ˈdominik ˈsoboslɒi]; เกิด 25 ตุลาคม ค.ศ. 2000) เป็นนักฟุตบอลอาชีพชาวฮังการีซึ่งเล่นตำแหน่งกองกลางให้แก่ลิเวอร์พูล และเป็นกัปตันทีมของทีมชาติฮังการีและเขายังสามารถเล่นในตำแหน่งกองกลางตัวรุกและปีกได้อีกด้วย
โซโบสลอยีประเดิมสนามในนามทีมชุดใหญ่ใน ค.ศ. 2017 กับสโมสรฟุตบอลลีเฟอริง ทีมสำรองของเร็ดบุลซัลทซ์บวร์ค ในเดือนมกราคม ค.ศ. 2018 โซโบสลอยีเปิดตัวกับสโมสรแม่โดยกลายเป็นผู้เล่นตัวจริงในฤดูกาล 2018–19 สามฤดูกาลต่อมา เขาช่วยให้สโมสรคว้าแชมป์ลีก 3 สมัยติดต่อกันและบอลถ้วยในประเทศ 2 รายการ ในเดือนมกราคม ค.ศ. 2021 โซโบสลอยีย้ายไปเยอรมนีโดยอยู่กับแอร์เบ ไลพ์ซิช ซึ่งเป็นสโมสรพันธมิตรกับเร็ดบุลซัลทซ์บวร์ค ด้วยค่าตัว 20 ล้านยูโร ทำให้เขากลายเป็นนักฟุตบอลชาวฮังการีที่มีค่าตัวแพงที่สุดตลอดกาล โดยตลอดระยะเวลาสามฤดูกาล เขาชนะเลิศรายการเดเอ็ฟเบ-โพคาลสองครั้ง ก่อนจะย้ายไปร่วมทีมลิเวอร์พูลในเดือนกรกฎาคม ค.ศ. 2023 ด้วยค่าตัว 70 ล้านยูโร ทำให้เขากลายเป็นผู้เล่นที่มีค่าตัวมากที่สุดเป็นอันดับ 4 ของสโมสร
โซโบสลอยีเป็นตัวแทนของทีมชาติฮังการีทั้งในระดับเยาวชนและทีมชาติชุดใหญ่ เขาเปิดตัวในนามทีมชาติชุดใหญ่ในรอบคัดเลือกยูโร 2020 ช่วยให้ประเทศของเขาผ่านเข้ารอบสุดท้ายด้วยการทำประตูในนาทีสุดท้ายในการแข่งขันรอบเพลย์ออฟพบกับไอซ์แลนด์
ระดับสโมสร > ลีเฟอริง

โซโบสลอยีเริ่มต้นอาชีพของเขาในฤดูกาล 2017–18 กับสโมสรฟุตบอลลีเฟอริงซึ่งอยู่ในดิวิชัน 2 พบกับคัพเฟินแบร์คเมื่อวันที่ 21 กรกฎาคม ค.ศ. 2017 เขายิงประตูแรกในระดับอาชีพของเขาในเกมกับสโมสรฟุตบอลเบลา-ไวส์ลินทซ์เมื่อวันที่ 4 สิงหาคม ค.ศ. 2017
ระดับสโมสร > เร็ดบุลซัลทซ์บวร์ค

ระหว่างฤดูกาล 2017–18 เขาเปิดตัวในเกมกับเอาส์ทรีอาวีนเมื่อวันที่ 27 พฤษภาคม ค.ศ. 2018 เขาลงสนามในนาทีที่ 57 แทนอีน็อก อึมเวปู เขายิงประตูแรกให้สโมสรในออสเตรียนคัพ ที่ชนะสโมสรกีฬาเอโกลชวาทซ์ 6–0
ระดับสโมสร > ลิเวอร์พูล

ในวันที่ 3 กันยายน ค.ศ. 2023 เขายิงประตูแรกในสีเสื้อของลิเวอร์พูล ในพรีเมียร์ลีก ฤดูกาล 2023–24 นัดที่ ลิเวอร์พูล เปิดสนามแอนฟีลด์เอาชนะ แอสตันวิลลา 3-0 ต่อมา ในวันที่ 27 กันยายน ค.ศ. 2023 ฟุตบอลลีกคัพ รอบ 3 เขายิงประตู ในนัดที่ ลิเวอร์พูล เปิดสนามแอนฟีลด์เอาชนะ เลสเตอร์ซิตี 3-1 ช่วยให้ ลิเวอร์พูล ผ่านเข้ารอบ 4 ฟุตบอลลีกคัพ ได้สำเร็จ ต่อมา ในวันที่ 6 ธันวาคม ค.ศ. 2023 โซโบสลอยีทำประตูที่ 2 ในพรีเมียร์ลีก ในนัดที่ ลิเวอร์พูล เอาชนะ เชฟฟีลด์ยูไนเต็ด ที่บรามอลล์เลน 2-0 ต่อมา ในวันที่ 31 มกราคม ค.ศ. 2024 โซโบสลอยีทำประตูที่ 3 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เชลซี 4-1 ต่อมา ในวันที่ 7 มีนาคม ค.ศ. 2023 ยูฟ่ายูโรปาลีก รอบ 16 ทีมสุดท้าย นัดแรก โซโบสลอยีทำประตู ในนัดที่ ลิเวอร์พูล เอาชนะ สปาร์ตาปราฮา 5-1 ต่อมา ในวันที่ 14 มีนาคม ค.ศ. 2023 ยูฟ่ายูโรปาลีก รอบ 16 ทีมสุดท้าย นัดที่ 2 โซโบสลอยีทำประตู ในนัดที่ ลิเวอร์พูล เปิดสนามแอนฟีลด์เอาชนะ สปาร์ตาปราฮา 6-1 รวมผลสองนัด ลิเวอร์พูล เอาชนะ สปาร์ตาปราฮา 11-2 ช่วยให้ ลิเวอร์พูล ผ่านเข้ารอบก่อนรองชนะเลิศ ยูฟ่ายูโรปาลีก ได้สำเร็จ
ในวันที่ 17 กันยายน ค.ศ. 2024 ยูฟ่าแชมเปียนส์ลีก ฤดูกาล 2024–25 รอบลีก โซโบสลอยีทำประตู ในนัดที่ ลิเวอร์พูล เอาชนะ เอซี มิลาน จากอิตาลี 3-1
แหล่งข้อมูลอื่น

Dominik Szoboszlai at the Liverpool F.C. website
โดมินิก โซโบสลอยี ที่พรีเมียร์ลีก
HLSZ (ในภาษาฮังการี)
profile at magyarfutball.hu (ในภาษาฮังการี)
โดมินิก โซโบสลอยี – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
โดมินิก โซโบสลอยี ที่อีเอสพีเอ็นซอคเกอร์เนต
แม่แบบ:FootballDatabase.eu
โดมินิก โซโบสลอยี ที่ L'Équipe Football (ในภาษาฝรั่งเศส)
โดมินิก โซโบสลอยี ที่ National-Football-Teams.com
ข้อมูลของ โดมินิก โซโบสลอยี ที่ ซ็อกเกอร์เวย์
โดมินิก โซโบสลอยี ที่ WorldFootball.net
| ด ค กผู้เล่นชุดปัจจุบันของสโมสรฟุตบอลลิเวอร์พูล  |
| --- | --- |
 1 อาลีซง  2 โกเมซ  3 เอ็นโด  4 ฟัน ไดก์ (กัปตัน)  5 โกนาเต  7 ดิอัซ  8 โซโบสลอยี  9 นุญเญซ  10 มัก อาลิสเตร์  11 เศาะลาห์  14 กีเอซา  17 โจนส์  18 คักโป  19 เอลเลียต  20 ฌอตา  21 ซีมีกัส  26 รอเบิร์ตสัน  28 การ์วัลยู  38 คราเฟินแบร์ค  43 บัยเชติช  46 อาร์. วิลเลียมส์  47 ฟิลลิปส์  62 เคลลิเฮอร์  66 อเล็กซานเดอร์-อาร์โนลด์  84 แบรดลีย์  ผู้จัดการ: สล็อต 
| ด ค กรายชื่อนักกีฬาทีมชาติฮังการี – ฟุตบอลชิงแชมป์แห่งชาติยุโรป 2024 |
| --- | --- | --- |
|  1 กูลาชี  2 ล็องก์  3 บอโลก  4 ซอลอยี  5 ฟิโยลอ  6 โอร์บาน  7 เนโก  8 Á. น็อจ  9 อาดาม  10 โซโบสลอยี (กัปตัน)  11 เกร์เก็ซ  12 ดิบุส  13 เชเฟอร์  14 โบลลอ  15 แกลอินแฮอิชแลร์  16 ก็อซด็อก  17 สไตลส์  18 Zs. น็อจ  19 วอร์กอ  20 ช็อลลอยี  21 โบตกอ  22 ซ็อปปอโนช  23 โชโบต  24 ดาร์ดอยี  25 โฮร์วาต  26 กอตอ  ผู้ฝึกสอน: รอสซี  |  1 กูลาชี  2 ล็องก์  3 บอโลก  4 ซอลอยี  5 ฟิโยลอ  6 โอร์บาน  7 เนโก  8 Á. น็อจ  9 อาดาม  10 โซโบสลอยี (กัปตัน)  11 เกร์เก็ซ  12 ดิบุส  13 เชเฟอร์  14 โบลลอ  15 แกลอินแฮอิชแลร์  16 ก็อซด็อก  17 สไตลส์  18 Zs. น็อจ  19 วอร์กอ  20 ช็อลลอยี  21 โบตกอ  22 ซ็อปปอโนช  23 โชโบต  24 ดาร์ดอยี  25 โฮร์วาต  26 กอตอ  ผู้ฝึกสอน: รอสซี  |  |
ยูทูเบอส์ไลฟ์

| ยูทูเบอส์ไลฟ์ |
| --- | --- |
ผู้พัฒนา: U-Play online
ผู้จัดจำหน่าย: U-Play online
กำกับ: Quim Garrigós
อำนวยการผลิต: Samuel Asín
ออกแบบ: Joel Servitja Ignacio Castanera Quim Garrigós
แต่งเพลง: Aurélie Raoût
เครื่องเล่น: Microsoft Windows, OS X, Linux
วางจำหน่าย: 
แนว: Life simulation, business simulation
รูปแบบ: Single-player
ยูทูเบอส์ไลฟ์ (อังกฤษ: Youtubers Life) เป็นเกมแนวจำลองชีวิตและเกมแนวจำลองธุรกิจใดยพัฒนาโดยบริษัทอิสระของสเปน U-Play online เกมนี่วางจำหน่ายในสตีมสำหรับไมโครซอฟท์ วินโดวส์และโอเอสเทนในวันที่18 พฤษภาคมพ.ศ. 2559
รูปแบบ

เกมนี่จะจำลองการดำเนินชีวิดคล้ายGame Dev TycoonและThe Simsแต่จะต่างกันก็ตรงที่ผู้เล่นเป็นสมาชิกของยูทูบโดยเป็นนักแคสเกมก่อนและสะสมประสบการณ์ด้วย...
แหล่งข้อมูลอื่น

เว็บไซต์ทางการ
มิลิญ วาทินธนะกิจ

| มิลิญ วาทินธนะกิจ |
| --- | --- |

ข้อมูลพื้นฐาน
ชื่อเกิด: มิลิน ดอกเทียน
เกิด: 11 พฤศจิกายน พ.ศ. 2539 (28 ปี)
ที่เกิด: จังหวัดสิงห์บุรี ประเทศไทย
แนวเพลง: ทีป็อป เจป็อป
อาชีพ: นักร้อง ไอดอล นักแสดง ยูทูปเบอร์
ช่วงปี: พ.ศ. 2560–ปัจจุบัน
ค่ายเพลง: บีเอ็นเคโฟร์ตีเอต ออฟฟิศ (2560–2562) iAM (2562–2565) INC Entertainment (2565-ปัจจุบัน)
อดีตสมาชิก: บีเอ็นเคโฟร์ตีเอต
มิลิญ วาทินธนะกิจ (ชื่อเล่น น้ำหนึ่ง; เกิด 11 พฤศจิกายน พ.ศ. 2539) ชื่อเดิม มิลิน ดอกเทียน เป็นนักร้องและนักแสดงหญิงชาวไทย เธอเป็นอดีตสมาชิกไอดอลหญิงวงบีเอ็นเคโฟร์ตีเอต (BNK48) อดีตสมาชิกทีมบีทรี (Team BIII) และทีมเอ็นไฟว์ (Team NV) เคยเป็นแบรนด์แอมบาสเดอร์ของสโมสรฟุตบอลบุรีรัมย์ ยูไนเต็ด ในฤดูกาล 2562–2563 ปัจจุบันเป็นศิลปินเดี่ยวในสังกัด INC Entertainment
ประวัติ

มิลิญ วาทินธนะกิจ (ชื่อเล่น น้ำหนึ่ง; เกิด 11 พฤศจิกายน พ.ศ. 2539) เป็นอดีตไอดอลหญิงวงบีเอ็นเคโฟร์ตีเอต (BNK48) เป็นอดีตสมาชิกทีมบีทรี (Team BIII) และทีมเอ็นไฟว์ (Team NV) เกิดที่จังหวัดสิงห์บุรี เธอศึกษาที่โรงเรียนพิบูลวิทยาลัยในระดับมัธยมศึกษาตอนปลาย และปัจจุบันน้ำหนึ่งจบการศึกษาจากมหาวิทยาลัยธรรมศาสตร์ คณะวิทยาศาสตร์และเทคโนโลยี สาขาวิชาวิทยาศาสตร์สิ่งแวดล้อม และเนื่องจากสาขาวิชาที่เธอจบการศึกษามา เธอจึงมีโอกาสได้ให้สัมภาษณ์เกี่ยวกับความคิดเห็นเกี่ยวกับสิ่งแวดล้อมอยู่บ่อยครั้ง
หลังจากที่ประกาศจบการศึกษาจากวงบีเอ็นเคโฟร์ตีเอตในปี พ.ศ. 2565 น้ำหนึ่งได้เริ่มต้นการเป็นศิลปินเดี่ยวในสังกัดค่าย INC Entertainment โดยได้มีผลงานเพลง มิวสิกวิดีโอ และผลงานการแสดงต่าง ๆ มาจนถึงปัจจุบัน นอกจากจะมีช่องยูทูปของตนเองในชื่อ Milin D. แล้ว เธอยังร่วมทำช่อง SERTIST กับแก้ว โมบาย และปูเป้ด้วย